
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 830 

17 Ιουνίου 2005 


ΑΠΟΦΑΣΕΙ Σ 

Αριθ. 29796 

Έγκριση Κανονισμού Λειτουργίας του Νομικού Προσώ¬ 
που «Κοινοτικός Παιδικός Σταθμός Νέας Πεντέλης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 2880/30.1.2001, 
τ.α’ και 203του π.δ/τος 410/1995 (ΦΕΚΑ’ 231)Δ.Κ.Κ. 

2. Τις διατάξεις των παραγράφων 6, 7 και 8 του άρθρου 
9 του ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ’ 107/30.5.1997). 

3. Την υπ’αριθμ. οικ. 16978/12.11.2003 απόφαση του Γε¬ 
νικού Γραμματέα Περιφέρειας Αττικής, ΦΕΚ 1693/ 
18.11.2003 τ.β'. «Μεταβίβαση αρμοδιοτήτων και εξουσίας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» απο¬ 
φάσεων, εγγράφων και άλλων πράξεων στον Γ ενικό Διευ¬ 
θυντή Περιφέρειας, στους προϊστάμενους των Διευθύν¬ 
σεων Αυτοδιοίκησης - Αποκέντρωσης, Τοπικής Αυτοδιοί¬ 
κησης και Διοίκησης Αν. Αττικής - Δυτ. Αττικής - Πειραιώς 
και στους Προϊσταμένους των τμημάτων των Διευθύνσε¬ 
ων αυτών» 

4. Την υπ’ αριθμ. 91/2005 απόφαση του Κοινοτικού Συμ¬ 
βουλίου της Κοινότητας Ν. Πεντέλης που αφορά την 
έγκριση επί του Κανονισμού Λειτουργίας του Νομικού 
Προσώπου «Κοινοτικός Παιδικός Σταθμός Νέας Πεντέ¬ 
λης», αποφασίζουμε: 

Εγκρίνουμε τον κανονισμό λειτουργίας του Νομικού 
Προσώπου «Κοινοτικός Παιδικός Σταθμός Νέας Πεντέ¬ 
λης» ως εξής: 

Άρθρο 1 

Έκταση εφαρμογής του Κανονισμού 

Ο Κανονισμός αυτός αποτελεί Κανόνα Λειτουργίας του 
Νομικού Προσώπου «Κοινοτικός Παιδικός Σταθμός Νέας 
Πεντέλης» ο οποίος μεταβιβάστηκε στην Κοινότητα Νέας 
Πεντέλης με το ΦΕΚ 1255/16/10/2000 και με τις διατάξεις 
του άρθρου 12 του ν. 2880/2001, ΦΕΚ 9 ΤΑ 30/1.2001 και 
αυτών που προβλέπονται δια του οικείου Ο.Ε.Υ. να ιδρυ- 
θούν. 


Άρθρο 2 

Σκοπός Παιδικών και Βρεφονηπιακών Σταθμών 

Ο Κοινοτικός Παιδικός Σταθμός Νέας Πεντέλης που εί¬ 
ναι κυρίαρχα χώρος αγωγής και ασφαλούς διαμονής για 
τα παιδιά προσχολικής ηλικίας σκοπό έχει: 

• Να παρέχει ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα 

• Να βοηθά τα παιδιά να αναπτυχθούν ολόπλευρα, σω¬ 
ματικά, νοητικά, συναισθηματικά και κοινωνικά. 

• Να εξαλείψει κατά το δυνατό, τις διαφορές που τυχόν 
προκύπτουν από το πολιτιστικό, οικονομικό και μορφωτι¬ 
κό επίπεδο των γονέων τους. 

• Να εξυπηρετεί τους γονείς, παράλληλα να τους ευαι¬ 
σθητοποιεί πάνω σε θέματα σύγχρονης παιδαγωγικής και 
ψυχολογίας. 

• Να βοηθά τα παιδιά προσχολικής ηλικίας στην ομαλή 
μετάβασή τους από το οικογενειακό στο σχολικό περι¬ 
βάλλον. 

Να παρέχει ημερησία διατροφή και φροντίδα στα παι¬ 
διά που φιλοξενεί τηρώντας τους κανόνες υγιεινής και 
ασφάλειας. 

Άρθρο 3 

Όργανα Διοίκησης 

1. Το Νομικού Προσώπου διοικείται από πενταμελές Δι¬ 
οικητικό Συμβούλιο το οποίο μαζί με τους αναπληρωτές 
τους ορίζονται από το Κοινοτικό Συμβούλιο. 

Επίσης στο Διοικητικό Συμβούλιο μετέχουν: 

α. Ένας εκπρόσωπος των εργαζομένων και 

β. Ένας εκπρόσωπος των γονέων οι οποίοι ορίζονται 
κατά τις διατάξεις του 

2. Μέλη του Διοικητικού Συμβουλίου είναι Κοινοτικοί 
Σύμβουλοι ή Δημότες ή κάτοικοι που έχουν ανάλογη 
επαγγελματική και κοινωνική δράση ή ειδικές γνώσεις, 
ανάλογα με το σκοπό του Νομικού Προσώπου άρθρου 4 
του παρόντος. 

3. Το Νομικό Πρόσωπο του παρόντος Κανονισμού και οι 
πράξεις του Διοικητικού Συμβουλίου υπάγονται στην επο- 
πτείατου Ο.Τ.Α. Νέας Πεντέλης, εφαρμοζομένων αναλο¬ 
γικά των διατάξεων το υ π. δ. 410/1995. 

4. Η θητεία των μελών του Διοικητικού Συμβουλίου ορί¬ 
ζεται με την απόφαση του Κοινοτικού Συμβουλίου της Κοι¬ 
νότητας και λήγει με την εγκατάσταση του νέου Διοικητι¬ 
κού Συμβουλίου. Πρόεδρος του Διοικητικού Συμβουλίου 
είναι ο Πρόεδρος της Κοινότητας ή άλλο μέλος αιρετό 
που ορίζει ο Πρόεδρος της Κοινότητας. Ως Αντιπρόεδρος 
εκλέγεται ένα μέλος του Διοικητικού Συμβουλίου που 
εκλέγεται από αυτό. 

Άρθρο 4 

Συμμετοχή γονέων και εκπροσώπων των εργαζομένων 

1. Στο Διοικητικό Συμβούλιο του Νομικού Προσώπου 
μετέχει ένας εκπρόσωπος των γονέων των φιλοξενούμε¬ 
νων παιδιών του Σταθμού, ο οποίος υποδεικνύεται μαζί με 
τον αναπληρωτή του από κοινή συνέλευση των γονέων. 

2. Στο Διοικητικό Συμβούλιο του Νομικού Προσώπου 
επίσης μετέχει και ένας εκπρόσωπος των εργαζομένων 
που υποδεικνύεται μαζί με τον αναπληρωτή του από ειδι¬ 
κή συνέλευση του συνόλου των εργαζομένων στο Νομι¬ 
κού Προσώπου 

Άρθρο 5 

Αρμοδιότητες Διοικητικού Συμβουλίου -Συνεδριάσεις 

1. Το Διοικητικό Συμβούλιο εκπονεί επενδυτικά προ¬ 
γράμματα και προγράμματα ανάπτυξης των δραστηριο- 
τήτωντου Νομικού Προσώπου και εν γένει αποφασίζει για 
κάθε θέμα που είναι αρμόδιο από το νόμο και τον παρόντα 
Κανονισμό. 

2. Το Διοικητικό Συμβούλιο συνεδριάζει τακτικά μία φο¬ 
ρά το μήνα ή συχνότερα εφόσον αυτό κριθεί αναγκαίο 
από τον Πρόεδρο ή το ζητήσει εγγράφως το ένα τρίτο 
(1/3) των μελών του. Στην τελευταία αυτή περίπτωση, ο 
Πρόεδρος ή κωλυόμενου αυτού ο Αντιπρόεδρος, υπο- 
χρεούται να συγκαλέσει το Διοικητικό Συμβούλιο σε συ¬ 
νεδρίαση εντός έξι ημερών από την υποβολή της σχετικής 
αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον Αντι¬ 
πρόεδρο με γραπτή πρόσκληση στην οποία αναγράφο¬ 
νται ο τόπος, ο χρόνος και τα θέματα της ημερήσιας διά¬ 
ταξης της συνεδρίασης. Η πρόσκληση επιδίδεται στους 
συμβούλους τρεις τουλάχιστον ολόκληρες ημέρες πριν 
από τη μέρα που ορίζεται η συνεδρίαση. Η πρόσκληση 
δεν απαιτείται εφόσον έχουν καθορισθεί με απόφαση του 
Διοικητικού Συμβουλίου τακτικές ημέρες συνεδριάσεων 
γνωστές στα μέλη. Η πρόσκληση κοινοποιείται και στο οι¬ 
κείο Ο.Τ.Α. 

4. Μέλη του Διοικητικού Συμβουλίου που αδυνατούν να 
συμμετάσχουν στη συνεδρίαση υποχρεούνται να ενημε¬ 
ρώσουν άμεσα τη Γραμματείατου Διοικητικού Συμβουλί¬ 
ου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν στη 
συνεδρίαση. 

5. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος. Στην ημερήσια διάταξη, περιλαμ¬ 
βάνονται και θέματα που έχουντυχόν ζητήσει μέλη του Δι¬ 
οικητικού Συμβουλίου, με αίτησή τους προς τον Πρόεδρο 
του Διοικητικού Συμβουλίου πριν από την κατάρτιση της 
ημερήσιας διάταξης. Συζήτηση και λήψη απόφασης σε 
θέμα μη προβλεπόμενο στην ημερήσια διάταξη μπορεί να 
γίνει μόνο σε εξαιρετικές και κατεπείγουσες περιπτώσεις 
και εφόσον συμφωνεί στην διενέργεια της συζήτησης η 
απόλυτη πλειοψηφίατου αριθμού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφία επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή από 
την ψηφοφορία λογίζεται ως αρνητική ψήφος. Η ψηφο¬ 
φορία ενεργείται φανερά εκτός από τις περιπτώσεις που 
ο νόμος ορίζει να είναι μυστική και δεν επιτρέπεται διακο¬ 
πή ψηφοφορίας για να δικαιολογήσει την ψήφο του, παρά 
μόνο την ψηφοφορία με δήλωσή του. 


7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες της πλειοψηφίας και της μειοψηφίας. Τα 
πρακτικά κάθε συνεδρίασης προσυπογράφονται υπο¬ 
χρεωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι εκτε¬ 
λεστέες από τη λήψη τους και κοινοποιούνται άμεσα στον 
οικείο Ο.Τ.Α. και όπου αλλού από το νόμο ορίζεται. 

Άρθρο 6 

Αρμοδιότητες Προέδρου του Διοικητικού Συμβουλίου 

1. Ο Πρόεδρος του Διοικητικού Συμβουλίου έχει τις 
ακόλουθες αρμοδιότητες: 

α. Επιμελείται της εκτέλεσης των αποφάσεων του Διοι¬ 
κητικού Συμβουλίου. 

β. Συγκαλεί σε συνεδρίαση το Διοικητικό Συμβούλιο και 
εισηγείται τα θέματα που είναι για συζήτηση. 

γ. Παρακολουθεί και κατευθύνει τη λειτουργία του Νο¬ 
μικού Προσώπου σύμφωνα με τις αποφάσεις του Διοικη¬ 
τικού Συμβουλίου και τις κατευθύνσεις του Ο.Τ.Α. που 
έχει συστήσει το Νομικού Προσώπου 
δ. Προΐσταταιτων υπηρεσιών του Νομικού Προσώπου 
εκδίδει τις πράξεις που αφορούν το προσωπικό του και εί¬ 
ναι πειθαρχικά Προϊστάμενος αυτού. 

ε. Εγκρίνει την ενέργεια δαπανών που έχουν αποφασι- 
στεί από το Διοικητικό Συμβούλιο και εκδίδει τα χρηματι¬ 
κά εντάλματα πληρωμών του Νομικού Προσώπου 
στ. Εκπροσωπεί το Νομικό Πρόσωπο σε κάθε δικαστή¬ 
ριο και δημόσια αρχή, υπογράφειτα έγγραφα και τις συμ¬ 
βάσεις του Νομικού Προσώπου 
ζ. Αποφασίζει για τη λήψη έκτακτων μέτρων και υποβά¬ 
λει τις σχετικές αποφάσεις για έγκριση στο Διοικητικό 
Συμβούλιο. 

2. Τον Πρόεδρο εφόσον κωλύεται αναπληρώνει ο Αντι¬ 
πρόεδρος του Διοικητικού Συμβουλίου. 

Άρθρο 7 

Δικαιώματα εγγραφής και εγγραφή παιδιών 

1. Δικαίωμα εγγραφής στους Παιδικούς και Βρεφονη¬ 
πιακούς Σταθμούς έχουν όλα τα παιδιά, σύμφωνα με τις 
ειδικές προβλέψεις του παρόντος άρθρου, απαγορευμέ¬ 
νης απολύτως της εγγραφής παιδιών εφόσον και για όσο 
διάστημα πάσχουν από μεταδοτικά νοσήματα. Παιδιά 
που πάσχουν από σωματικές ή ψυχικές παθήσεις, εγγρά- 
φονται στο Σταθμό εφόσον υπάρχει πιστοποίηση γιατρού 
Κρατικού Νοσηλευτικού ιδρύματος ή Ασφαλιστικού Ορ¬ 
γανισμού ότι τούτο είναι ωφέλιμο για το παιδί, ότι δεν 
υπάρχει πρόβλημα φιλοξενίας του παιδιού στο Σταθμό 
και εφόσον ο Σταθμός διαθέτει την αναγκαία υποδομή. 
Στο βρεφικό τμήμα γίνονται δεκτά παιδιά ηλικίας (6) μη¬ 
νών έως δύο και μισό (2,5) ετών και στα νηπιακά τμήματα 
από δύο και μισό ετών (2,5) έως την εγγραφή τους στο Δη¬ 
μοτικό Σχολείο. 

2. Τα εγγραφόμενα στο Σταθμό παιδιά προέρχονται 
από την περιοχή της Νέας Πεντέλης, μη αποκλειόμενης 
και της όμορης περιοχής και η εγγραφή είναι εφικτή λόγω 
της ύπαρξης κενής θέσης, ή με την εγγραφή εξυπηρετεί¬ 
ται ιδιαίτερα οξυμένη κοινωνική ανάγκη των γονέων, η 
οποία αιτιολογείται ειδικά στην σχετική απόφαση του Δι¬ 
οικητικού Συμβουλίου. 

3. Κατά την εγγραφή επιλέγονται τα παιδιά εργαζομέ¬ 
νων γονέων και τα παιδιά οικονομικά αδυνάτων οικογενει¬ 
ών, προτιμώμενων εκείνων που έχουν ανάγκη φροντίδας 
από διάφορα κοινωνικά αίτια (όπως π.χ. ορφανά παιδιά 
από δύο ή ένα γονείς, παιδιά άγαμων μητέρων, διαζευγ¬ 
μένων ή σε διάσταση γονέων, που προέρχονται από γο- 

νείς με σωματική ή πνευματική αναπηρία, πολύτεκνων οι¬ 
κογενειών κ.λ.π.) το Διοικητικό Συμβούλιο του Νομικού 
Προσώπου με αιτιολογημένη απόφασή του μπορεί να 
εξειδικεύει τα κριτήρια αυτά καθιερώνοντας τη μοριοποί- 
ησή τους. 

4. Για εγγραφή των παιδιών στους Βρεφονηπιακούς και 
Παιδικούς Σταθμούς απαιτούνται τα εξής δικαιολογητι- 
κά: 

α. Αίτηση -συμπληρωμένο ερωτηματολόγιο της μητέ¬ 
ρας ή του πατέρα ή του κηδεμόνα του παιδιού. 

β. Ληξιαρχική πράξη γέννησης του παιδιού. 

γ. Βεβαίωση εργοδότη ότι και οι δύο γονείς είναι εργα¬ 
ζόμενοι ή πρόκειται να εργασθούν εντός μηνός από την 
υποβολή της αίτησης εγγραφής, προσδιορισμό του 
ύψους των αποδοχών τους. 

δ. Βεβαίωση γιατρού για την καλή σωματική και πνευ¬ 
ματική υγεία του παιδιού καθώς και πρωτότυπο του βι¬ 
βλιαρίου υγείας του με τα εμβόλια που προβλέπονται κά¬ 
θε φορά ανάλογα με την ηλικία. Επίσης πρόσφατα απο¬ 
τελέσματα φυματινοαντίδρασης. 

ε. Αντίγραφα της δήλωσης φορολογίας εισοδήματος 
του τρέχοντος οικονομικού έτους και αντίγραφο εκκαθα¬ 
ριστικού σημειώματος. 

στ. Υπεύθυνη δήλωση για την οικογενειακή κατάσταση 
των γονέων του παιδιού. 

ζ. Κάθε άλλο δικαιολογητικό που το Διοικητικό Συμβού¬ 
λιο θεωρεί απαραίτητο. 

η. Γ ια τη εγγραφή παιδιών αλλοδαπών γονέων στον 
Σταθμό εκτός των προηγούμενων δικαιολογητικών απα¬ 
ραίτητη προϋπόθεση είναι και η άδεια παραμονής στην 
χώρα μας, όπως αυτή αποδεικνύεται από τις ισχύουσες 
κάθε φορά διατάξεις. 

5. Οι αιτήσεις εγγραφή ς υποβάλλονται από 20 Μάίου 
μέχρι 15 Ιουνίου κάθε έτους και σε όλη τη διάρκεια του 
έτους εφόσον υπάρχουν κενές θέσεις. Εντός του μήνα 
Ιουλίου συνέρχεται το Διοικητικό Συμβούλιο και αφού 
προβεί σε καταρχήν εξέταση των αιτήσεων συγκροτεί ει¬ 
δική επιτροπή επιλογής στην οποία μετέχει και το παιδα¬ 
γωγικό προσωπικό. 

6. Το Διοικητικό Συμβούλιο του Νομικού Προσώπου 
μπορεί να εγγράφει παιδιά και πέρα από τη δυναμικότητα 
των λειτουργούντων Παιδικών Βρεφονηπιακών Σταθμών 
και μέχρι ποσοστού 20% επ’αυτής εφόσον υπηρετεί το 
προβλεπόμενο από τις διατάξεις προσωπικό και υπάρ¬ 
χουν οι απαραίτητοι χώροι. Τα παιδιά του προσωπικού 
του Νομικού Προσώπου γίνονται δεκτά πέρα της δυναμι¬ 
κότητας υπολογιζόμενα στο ποσοστό 10% εφόσον πλη¬ 
ρούν τις νόμιμες προϋποθέσεις. Γ ια την επανεγγραφή 
απαιτούνται όλα τα παραπάνω δικαιολογητικό πλην της 
ληξιαρχικής πράξεις γέννησης του παιδιού. Η παραμονή 
των παιδιών των εργαζομένων πέραν της εγγραφής τους 
στο Δημοτικό Σχολείο υπολογίζονται στη δύναμη του Παι¬ 
δικού Σταθμού μέχρι της ηλικίας των οκτώ (8) ετών μετά 
από Απόφαση του Διοικητικού Συμβουλίου. 

7. Επιτρέπεται σε εντελώς εξαιρετικές περιπτώσεις να 
γίνονται δεκτά στο Σταθμό παιδιά με προφορική εντολή 
του Προέδρου και χωρίς δικαιολογητικά. Στις αμέσως 
προσεχείς συνεδριάσεις του Διοικητικού Συμβουλίου 
αποφασίζετε η οριστική ή μη εγγραφή, με βάση τα δικαι- 
ολογητικά που στο μεταξύ προσκομίσθηκαν. 

Άρθρο 8 

Διακοπή φιλοξενίας 

Η διακοπή της φιλοξενία των παιδιών από τον Παιδικό 
Βρεφονηπιακό Σταθμό του Νομικού Προσώπου ενεργεί- 
ται πάντοτε με απόφαση του Διοικητικού Συμβουλίου του 


Νομικού Προσώπου και εφόσον συντρέχουν οι πιο κάτω 
περιπτώσεις: 

α. Όταν το ζητήσουν με αίτησή τους οι γονείς ή οι κηδε¬ 
μόνες των παιδιών. 

β. Όταν εμφανιστούν σοβαρά προβλήματα στη συμπε¬ 
ριφορά ή την υγεία των παιδιών που δεν μπορούν να αντι- 
μετωπισθούν από το Σταθμό, μετά από προηγούμενη επι¬ 
κοινωνία με τους γονείς και ειδικό γιατρό. 

γ. Όταν δεν καταβάλλεται από τους γονείς η οικονομική 
τους συμμετοχή εφόσον αυτή προβλέπεται για χρονικό 
διάστημα πέραν των δύο (2) μηνών, χωρίς να υπάρχει σο¬ 
βαρός προς τούτο λόγος και αφού πρώτα ειδοποιηθούν 
αυτοί να καταβάλλουντο οφειλόμενο ποσό. 

δ. Όταν κατ’ εξακολούθηση και παρά τις σχετικές έγ¬ 
γραφες ειδοποιήσεις στους γονείς, αυτοί δεν συμμορ¬ 
φώνονται με το πρόγραμμα και τους όρους λειτουργίας 
του Σταθμού. 

ε. Όταν κατ’ εξακολούθηση και πέραν του ενός (1) μη¬ 
νός (συνεχόμενα ) απουσιάζουν αδικαιολόγητα από το 
Σταθμό. 

Άρθρο 9 

Πόροι του Νομικού Προσώπου Δ.Δ. 

Το Διοικητικό Συμβούλιο του Νομικού Προσώπου μετά 
από πλήρως τεκμηριωμένη σύμφωνη γνώμη του οικείου 
Ο.Τ.Α. και η οποία θα είναι σύμφωνη με τον κοινωνικό χα¬ 
ρακτήρα των παρεχόμενων υπηρεσιών, μπορεί να ορίζει 
κριτήρια επιβολής μηνιαίας οικονομικής εισφοράς (τρο¬ 
φεία) στις οικογένειες των φιλοξενούμενων παιδιών, σύμ¬ 
φωνα με την οικονομική τους δυνατότητα. 

Στην περίπτωση επιβολής οικονομικής εισφοράς, αυτή 
πρέπει να γνωστοποιείται με ανάρτηση πριν την έναρξη 
του χρονικού διαστήματος υποβολής των αιτήσεων για 
εγγραφή. 

Με την ίδια απόφασή του, το Διοικητικό Συμβούλιο ορί¬ 
ζει τις περιπτώσεις των οικογενειών που μπορούν να 
απαλλαγούν από την καταβολή της οικονομικής εισφο¬ 
ράς ή που θα καταβάλουν αυτή μειωμένη. 

Άρθρο 10 
Μεταφορά παιδιών 

1. Σε περίπτωση που μεταφέρονται παιδιά στους Σταθ¬ 
μούς με μεταφορικό μέσο που αυτός διαθέτει το Διοικητι¬ 
κό Συμβούλιο λαμβάνει όλα τα αναγκαία μέτρα για την πι¬ 
στή τήρηση των προδιαγραφών ασφαλούς μεταφοράς. 

2. Προκειμένου για μεταφορά βρεφών το Διοικητικό 
Συμβούλιο μπορεί να αναθέτει σε ειδικό συνοδό και σε μέ¬ 
λη του παιδαγωγικού προσωπικού την εκ περιτροπής συ¬ 
νοδείας τους, μέσα στο ωράριο εργασίας του. 

3. Το κόστος μεταφοράς των παιδιών καθορίζεται με 
απόφαση του Νομικού Προσώπου και μπορεί να καλυφθεί 
με πρόσθετη εισφορά των γονέων ανάλογα με την οικο¬ 
νομική τους δυνατότητα και είναι ανεξάρτητο από την οι¬ 
κονομική εισφορά του άρθρου 9 του παρόντος κανονι¬ 
σμού. 

Άρθρο 11 

Λειτουργία Σταθμών 

1. Η λειτουργία του Παιδικού Βρεφονηπιακού Σταθμού 
αρχίζει την 1ή Σεπτεμβρίου και λήγει την31 η Ιουλίουτου 
επόμενου έτους, επί πέντε ημέρες, δηλαδή από Δευτέρα 
έως Παρασκευή. 

2. Σε περιοχές που η απασχόληση των εργαζομένων μη¬ 
τέρων κορυφώνεται κατά την θερινή περίοδο ο Παιδικός 
Σταθμός μπορεί να λειτουργεί τον μήνα Αύγουστο και να 
διακόπτει την λειτουργία του, συνολικά ένα μήνα κατά τη 

διάρκεια των μηνών Ιουνίου -Ιουλίου. Το προσωπικό κατά 
τον μήνα διακοπής λειτουργίας του Σταθμού λαμβάνει 
υποχρεωτικά την άδεια του. Οι υπάλληλοι να λαμβάνουν 
κανονική άδεια 10 ημερών κατ’ έτος με αποδοχές εφ’ 
όσων συντρέχουν σοβαροί λόγοι άρθρο 48 παρ. 3 του ν. 
2683/1999. 

3. Ο Σταθμός δεν λειτουργεί από 24 Δεκεμβρίου μέχρι 
και της 5ής Ιανουάριου καθώς και από τη Μεγάλη Πέμπτη 
μέχρι την Κυριακή του Θωμά. 

4. Ο Σταθμός επίσης διακόπτει την λειτουργία του κατά 
τις επίσημες αργίες των Δημοσίων Υπηρεσιών καθώς και 
του Πολιούχου της Κοινότητας ή εορτασμού Εθνικού το¬ 
πικού γεγονότος. 

5. Η λειτουργία του Σταθμού αρχίζει από την 7: 00 ώρα 
κατά το χειμερινό ωράριο και από την 6:45 ώρα κατά το 
θερινό ωράριο και λήγει 16:00 ώρα. Με απόφαση του Δι¬ 
οικητικού Συμβουλίου μπορεί να παρατείνει για δύο (2) 
ώρες επιπλέον το ωράριο λειτουργίας του Σταθμού εφό¬ 
σον υπηρετεί σ’ αυτόντο προσωπικό που απαιτείται και με 
την υποχρέωση καταβολής αποζημίωσης σ’ αυτό ή χορή¬ 
γησης αδείας άλλη μέρα. 

Άρθρο 12 

Συγκρότηση Σταθμών σε τμήματα 

1. Κάθε Βρεφονηπιακός Σταθμός πρέπει να συγκροτεί¬ 
ται: 

α. Από τμήματα βρεφών 6 μηνών μέχρι 1,5 ετών. 

β. Από τμήματα βρεφών 1,5 ετών μέχρι 2,5 ετών 

2. Κάθε Νηπιακός Σταθμός πρέπει να συγκροτείται: 

α. Από τμήματα νηπίων 2,5 ετών μέχρι 3,5 ετών. 

β. Από τμήματα νηπίων 3,5 ετών μέχρι 4,5 ετών. 

γ. Από τμήματα 4,5 ετών μέχρι 6 ετών 

3. Κάθε μικτός Βρεφονηπιακός Σταθμός αποτελείται 
από τα τμήματα που προαναφέρθηκαν. 

4. Σε κάθε Βρεφικό τμήμα φιλοξενούνται δώδεκα (12) 
βρέφη με δύο (2) παιδαγωγούς και μία (1) βοηθό. 

5. Σε κάθε τμήμα Νηπιακού Σταθμού είναι εγγεγραμμέ¬ 
να είκοσι πέντε νήπια (25) με μία (1) παιδαγωγό και μία 
βοηθό Παιδαγωγού και σε κάθε περίπτωση υπηρετεί το 
παιδαγωγικό προσωπικό που προβλέπεται κάθε φορά με 
τις ισχύουσες διατάξεις που ρυθμίζουν τα της αναλογίας 
παιδαγωγικού προσωπικού και παιδιών. 

Άρθρο 13 

Ιατρική παρακολούθηση 

1. Η παρακολούθηση της υγείας, των παιδιών αποτελεί 
παράλληλη υποχρέωση, προς την αντίστοιχη οικογενεια¬ 
κή του Νομικού Προσώπου από παιδίατρο είτε του Εθνι¬ 
κού Συστήματος Υγείας, είτε συνεργάτη του Νομικού 
Προσώπου ο οποίος επισκέπτεται αυτόν δύο (2) φορές το 
μήνα. 

2. Για κάθε παιδί τηρείται φάκελος Υγείας που ενημε¬ 
ρώνεται απ’ το γιατρό. 

3. Τρεις (3) τουλάχιστον φορές το έτος καλούνται οι γο¬ 
νείς σε ενημερωτικές συγκεντρώσεις σχετικά με θέματα 
υγιεινής των παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση και του λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια η 
παράλειψη που μπορεί να έχει επίπτωση στην υγεία των 
παιδιών. Το προσωπικό του Σταθμού υποβάλλεται κάθε 
τρεις μήνες (3) σε προληπτικό ιατρικό έλεγχο, εφοδιάζε¬ 
ται δε με ειδικό ατομικό βιβλιάριο υγείας που θεωρείται 
από την αρμόδια Υγειονομική Υπηρεσία. 


Άρθρο 14 

Ημερήσια απασχόληση παιδιών 

1. Στους Παιδικούς Βρεφονηπιακούς Σταθμούς εφαρμό¬ 
ζεται ημερήσιο πρόγραμμα δημιουργικής απασχόλησης 
που εξασφαλίζει την αρμονική ψυχοσωματική ανάπτυξη. 

Στα πλαίσια του προγράμματος αυτού, τα παιδιά προ¬ 
σεγγίζονται με μέσο τη στοργή, το διάλογο, την επεξήγη¬ 
ση και την εμπιστοσύνη. Ρητά απαγορεύεται στο προσω¬ 
πικό των Σταθμών η καταναγκαστική επιβολή απόψεων ή 
η επιβολή σωματικής τιμωρίας, παραβίαση δετής απαγό¬ 
ρευσης αυτής αποτελεί σοβαρότατο πειθαρχικό παρά¬ 
πτωμα. Βάση του ημερησίου προγράμματος απασχόλη¬ 
σης είναι η κοινωνικοποίηση και ομαλή συναναστροφή 
των παιδιών μεταξύ τους, η ενίσχυση της εξελικτικής τους 
πορείας και η εμπέδωση κλίματος ελευθερίας και ασφά¬ 
λειας. 

2. Το ημερήσιο πρόγραμμα είναι ευέλικτο, τηρούνται 
όμως ορισμένα βασικά χρονικά σημεία αυτού όπως, προ¬ 
σέλευση, αναχώρηση των παιδιών, ώρες φαγητού, δια¬ 
λείμματος, ανάπαυσης. Ενδεικτικά το πρόγραμμα απα¬ 
σχόλησης των παιδιών είναι: 

α) Γιατα Βρέφη: 

6:45 ή 7:00 π.μ. μέχρι 9:00 π.μ. Προσέλευση των βρε¬ 
φών, ικανοποίηση ατομικών αναγκών, ανάπαυση ή ελεύ¬ 
θερη απασχόληση. 

9:00 π.μ. μέχρι 9:30 π.μ. Πρωινό 
9:30 π.μ. μέχρι 11:00π.μ. Ατομικά προγράμματα για την 
εξέλιξη των παιδιών, την κοινωνική, συναισθηματική, νοη- 
τική και κινητική τους ανάπτυξη και υποβοήθηση κατά- 
κτησης αυτονομίας. 

11: ΟΟπ.μ. μέχρι 11: 30 π.μ. Φρούτο (εποχής) 

11:30 π.μ. μέχρι 12: ΟΟμ.μ. Ελεύθερη απασχόληση - 
ακρόαση κατάλληλης μουσικής κ.λ.π. 

12:00μ.μ. μέχρι 13:00μμ. Προετοιμασία για φαγητό -Φα¬ 
γητό 

13: ΟΟμ.μ. μέχρι 14:30 μ.μ. Ανάπαυση 
14:30 μ.μ. μέχρι 15:00 μ.μ. Απογευματινό 
15:00 μ.μ. μέχρι 16:00μ.μ. Προετοιμασία για αναχώρη¬ 
ση - αναχώρηση 
β) Για τα νήπια: 

6:45 ή 7:00 π.μ. μέχρι 8:30 π.μ. Υποδοχή των παιδιών, ο 
παιδαγωγός προτρέπει και ενθαρρύνει τα παιδιά να εν¬ 
σωματωθούν σε ομάδες παιχνιδιού ή απασχόλησης στις 
«παιδαγωγικές γωνίες δραστηριοτήτων» συμβολικού χα¬ 
ρακτήρα, στις γωνιές γνώσεων (βιβλίου κ.λ.π. ) ή τους 
προτείνει απασχόληση με το οικοδομικό - κατασκευαστι¬ 
κό υλικό ή άλλο παιδαγωγικό υλικό) 

8:30 π.μ. μέχρι 9:00 π.μ. Προετοιμασία για πρωινό (προ¬ 
σευχή ) ύμνος στο Δημιουργό. 

9:00 π.μ. μέχρι 9:30 π.μ. Δίδεται πρωινό 
9:30 π.μ. μέχρι 9:45 π.μ. τα παιδιά σε ομάδες (στηντου- 
αλέτα για ατομική υγιεινή) 

9:45 π.μ. μέχρι 10:30 π.μ. Ο Παιδαγωγός προγραμματί¬ 
ζει και συζητά με τα παιδιά τις δραστηριότητες της ημέ¬ 
ρας. Μουσικοκινητικές -ρυθμικές δραστηριότητες, ασκή¬ 
σεις χορού, ασκήσεις παρατηρητικότητας, διάφορες άλ¬ 
λες παιδαγωγικές δραστηριότητες. Παράλληλα ή 
μεμονωμένα εργαστήρια ζωγραφικής, κολλητικής, νε¬ 
ρού, πηλού, κηπουρικής, μαγειρικής, οικολογικού πειρα¬ 
ματισμού, προανάγνωση - προγραφή -προαρίθμηση, θε¬ 
ατρικό παιχνίδι, κουκλοθέατρο, ζωγραφική και επιτραπέ¬ 
ζιο παιχνίδι κ.λ.π. 

10:30π.μ. μέχρι 11:00π.μ. Φρούτο (εποχής) 

11:00 π.μ. μέχρι 11:30 π.μ. Διάλειμμα, ελεύθερο παιχνί¬ 
δι στην αυλή ή ομαδικό παιχνίδι με τη βοήθεια των παιδα¬ 
γωγών ή Μουσικοκινητικής κ.λ.π. 

11:30 π.μ. μέχρι 12:30 μ.μ. Ατομική υγιεινή, προετοιμα¬ 
σία για μεσημεριανό φαγητό. Ήσυχες δραστηριότητες 
(ακρόαση μουσικής, αφήγηση παραμυθιού, μυθοπλασία, 
τραγούδια, παιχνίδια παιχνίδια με το λόγο, παιχνίδια για 
την εξέλιξη της αντιληπτικής ικανότητας των παιδιών, πα¬ 
ντομίμα, αυτοσχεδιασμός, φαντασία) 

12:30 μ.μ μέχρι 13:00μ.μ. Μεσημεριανό φαγητό. 

13:00μ.μ. μέχρι 13:30 μ.μ. Σταδιακή αναχώρηση των 
παιδιών που δεν αναπαύονται. 

13:00 μ.μ. μέχρι 15.00 μ.μΑνάπαυση 

15:00 μ.μ. μέχρι 15:15μ.μ. Απογευματινό, ελεύθερη 
απασχόληση 

15:15 μ.μ. μέχρι 16:00 μ.μ. Αναχώρηση 

Άρθρο 15 
Διατροφή παιδιών 

1. Στα βρέφη και στα νήπια κάθε Σταθμού παρέχεται η 
απαραίτητη ποιοτικά και ποσοτικά τροφή (πρωινό, δεκα- 
τιανό, μεσημεριανό, απογευματινό στα παιδιά που παρα¬ 
μένουν μετά τις 2:30 μ.μ. 

2. Το διαιτολόγιο των παιδιών καθορίζεται σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών. 

Ως βάση για το ποσοτολόγιο τροφίμων και διαιτολογίου 
λαμβάνει το κατ’αρχήν διαλαμβανόμενο το άρθρο 16 του 
προηγούμενου Κανονισμού και τον παρακάτω πίνακα πο- 
σοτολογίου τροφίμων. 

Πίνακες ποσοτολογίου τροφίμων 
Και διαιτολογίου 


Ομάδες τροφίμων Ποσότητα 

σε γραμμάρια 

Γάλα νωπό για ρόφημα 1 φλιτζάνι 240 

» » για ρυζόγαλο 120 

» » για κρέμα 180 

» » για πουρέ 80 

» » για τυρόπιτα 80 

» » για μπεσαμέλ 80 

Γιαούρτι ένα κεσέ 240 

Τυρί φέτα 30 

Τυρί κασέρι 30 

Τυρί τριμμένο 10 

ΖΑΧΑΡΗ 

Ζάχαρη για ρόφημα 5 

Ζάχαρη για κομπόστα 5 

Ζάχαρη για ρυζόγαλο -κρέμα 5-10 

Μέλι ή μαρμελάδα 10 

ΦΡΟΥΤΑ 

Μήλο -Αχλάδι -Πορτοκάλι -Ροδάκινο 100 

Μανταρίνι 100 

Βερίκοκα 2 μεγάλα 80 

Σταφύλι 100 

Φράουλες-Κεράσια 100 

Καρπούζι - Πεπόνι 135 

ΛΑΧΑΝΙΚΑ 

Πράσινες σαλάτες ωμές 135 

Σπανάκι σοτέ ή γιαχνί 200 

Τομάτα σαλάτα 110 

Τομάτες γεμιστές 110 

Τομάτες για σάλτσα 40 

Φασολάκια νωπά 200 

Αγγούρι 1/4 από το μέτριο 100 

Καρότα βραστά ή ωμά ή συμπλήρωμα 100 

Αρακά κατεψυγμένο (κύριο φαγητό) 150 

Αρακά συμπλήρωμα 100 


Κρεμμύδια -μαϊντανό -σέλινο -άνηθο 5-10 


Όσπρια (γενικά) 


Πατάτες κύριο πιάτο 
Πατάτες με κρέας 
Πατάτες γαρνιτούρα 

Πατάτες πουρέ 
ΨΩΜΙ-ΖΥΜΑΡΙΚΑ-ΡΥΖΙ 


50-60 3/4 
Φλιτζανιού 
(για βρέφη 30 γραμ.) 

260 

200 

135 

(για βρέφη 105 γραμ) 
135 


Ψωμί (μία φέτα) 30 

Μακαρόνια -κριθαράκι - χυλοπίτες 45 -60 

Ρύζι για κύριο φαγητό 45- 60 

Ρύζι για σούπα 20 

Ρύζι για γιουβαρλάκια 15 

Ρύζι σε γεμιστές τομάτες 30 

Ρύζι σε σπανακόρυζο 20 

Ρύζι σε ρυζόγαλο 10 

Αλεύρι για κεφτεδάκια 50 

Αλεύρι για άλλες χρήσεις 10 

ΚΡΕΑΤΑ -ΠΟΥΛΕΡΙΚΑ -ΨΑΡΙΑ -ΑΥΓΑ 
Μοσχάρι 130 

(για βρέφη 50 γραμ.) 

Αρνί 140 

Χοιρινό 140 

Κιμάς για παστίτσιο 92 

Κιμάς για γιου βαρλάκια 92 

Κιμάς για μπιφτέκια 92 

Κοτόπουλο 140 

(για βρέφη 50 γραμ.) 

Ψάρι φέτα 130 

(για βρέφη 50 γραμ.) 

αυγό 1 

αυγό για σούπα 1/4 

ΛΙΠΟΣ 

Λάδι για μαγείρεμα 10 

Λάδι για σαλάτα 10 

Βούτυρο φρέσκο για πρωινό 5 

ή για ζυμαρικά 


Το παραπάνω ποσοτολόγιο, με απόφαση του Διοικητικού 
Συμβουλίου μπορεί να τροποποιηθεί με μείωση της ποσό¬ 
τητας κάποιου είδους, εφ’ όσον διαπιστωθεί ότι το παρα¬ 
σκευαζόμενο φαγητό από το είδος αυτό δεν εξαντλείται τε¬ 
λείως από τα παιδιά και αυτό για να μην απορρίπτονται με¬ 
γάλες ποσότητες παρασκευασθέντος φαγητού. 

Το πρόγραμμα διατροφής αναρτάται σε εμφανές ση¬ 
μείο του Σταθμού και ενημερώνονται σχετικά οι γονείς. 
Ιδιαίτερη μέριμνα λαμβάνεται για την χορήγηση στα παι¬ 
διά νωπών φρούτων και λαχανικών, νωπού κρέατος, και 
ψαριών, γαλακτοκομικών προϊόντων κ.λ.π. σε επαρκείς 
για τις ανάγκες τους ποσότητες όπως επίσης και μη χο¬ 
ρήγηση ειδών διατροφής που περιέχουν συντηρητικές 
χρωστικές, τεχνητά γλυκαντικές κ.λ.π. ουσίες. 

Η παρασκευή της τροφής των βρεφών και νηπίων θα γί¬ 
νεται στο μαγειρείο κάθε Σταθμού. 


Άρθρο 16 
Προσωπικό 

Η πλήρωση των κενών θέσεων του Ο.Ε.Υ. του Νομικού 
Προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
Ο.Τ.Α. Α' βαθμού. 

Τα ειδικότερα τυπικά προσόντα του προσωπικού του 
Νομικού Προσώπου είναι τα προβλεπόμενα από τα 37 α/ 
1987, 22/1990 και 50/2001 Προεδρικά Διατάγματα (ΦΕΚ 
11/Α/87, 7/Α/90, 39/Α/02, όπως ισχύουν κάθε φορά. 

Σε κάθε Σταθμό για ως πενήντα (50) νήπια υπηρετούν 
τρεις (3) παιδαγωγοί, ένας (1) βοηθός παιδαγωγού, ένας 
μάγειρας, ένα (1) προσωπικό καθαριότητας, για άνω των 
πενήντα (50) ένας (1) επιπλέον παιδαγωγός, ένας επιπλέ¬ 
ον βοηθός παιδαγωγού και ένας (1) επιπλέον βοηθός μά¬ 
γειρα με εναλλάξ ωράριο. 

Άρθρο 17 

Γενικά καθήκοντα προσωπικού 

Το προσωπικό των Παιδικών Σταθμών είναι υποχρεωμέ¬ 
νο να συμβάλλει με όλες τις δυνάμεις τους στην εύρυθμη 
λειτουργία τους, να καλλιεργεί και να αναπτύσσει περαι¬ 
τέρω τις γνώσεις του παρακολουθώντας τις επιστημονι¬ 
κές εξελίξεις και γενικά να εκτελεί τα καθήκοντα που του 
αναθέτουν ευσυνείδητα. 

Άρθρο 18 

Ειδικά καθήκοντα και αρμοδιότητες προσωπικού 

Οι Προϊστάμενοιτων Υπηρεσιακών Μονάδων και οι αντί¬ 
στοιχοι Κλάδοι αυτών ορίζονται ως εξής με απόφαση του 
Προέδρου του Διοικητικού Συμβουλίου μετά από γνωμο¬ 
δότηση του Υπηρεσιακού Συμβουλίου: 

1. Προϊστάμενοι 

α. Προϊστάμενος Διεύθυνσης Παιδικού και Βρεφονη¬ 
πιακού Σταθμού. 

Στις αρμοδιότητες του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν την Διεύθυνση. 

2. Η άσκηση γενικής διοικητικής εποπτείας σε όλο το 
προσωπικό του Νομικού Προσώπου με οποιαδήποτε σχέ¬ 
ση εργασίας και η εισήγηση στον Πρόεδρο κάθε θέματος 
που αφορά την κατάστασή του, την εσωτερική μετακίνη¬ 
ση των υπαλλήλων για κάλυψη υπηρεσιακών αναγκών 
που τον αριθμό και τις ειδικότητες που απαιτούνται για τη 
διασφάλιση της εύρυθμης λειτουργίας του Νομικού Προ¬ 
σώπου, ο προγραμματισμός και η έγκριση των αδειών του 
προσωπικού. 

3. Ο συντονισμός, η κατεύθυνση και η παροχή των απα¬ 
ραίτητων οδηγιών στα τμήματα και γραφεία για την άσκη¬ 
ση των καθηκόντων τους σύμφωνα με τις διατάξεις του 
παρόντος Οργανισμού και νόμων και διαταγμάτων. 

4. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα, των διαταγμάτων και των διοι¬ 
κητικών αποφάσεων που κοινοποιούνται στο Νομικό Πρό¬ 
σωπο. 

5. Η τήρηση του εμπιστευτικού πρωτοκόλλου αλληλο¬ 
γραφίας και της σφραγίδας του Νομικού Προσώπου. 

6. Η παραλαβή της εισερχόμενης αλληλογραφίας και ο 
χαρακτηρισμός της για την κατανομή της με το περιεχό¬ 
μενο της καθώς και των αιτήσεων εγγραφής των νηπίων. 

7. Η του Ο.Ε.Υ. βάσειτης κείμενης νομοθεσίας των απο¬ 
φάσεων του Διοικητικού Συμβουλίου και των οδηγιών και 
κατευθύνσεων του Προέδρου. 

8. Συντονίζει το εκπαιδευτικό έργο του Παιδικού Σταθ¬ 
μού και αναπληρώνει κατόπιν εντολής του Προέδρου σε 
επείγουσες περιπτώσεις τις νηπιαγωγούς του Σταθμού 

9. Η φροντίδα για την οργάνωση και εκτέλεση προ¬ 
γραμμάτων εκπαίδευσης και επαγγελματικής εξειδίκευ- 
σηςτων υπαλλήλωντου Νομικού Προσώπου. 

10. Η φροντίδα για την διοργάνωση των προγραμματι¬ 
σμένων καθώς και άλλων εκδηλώσεων που πρέπει να 
πραγματοποιούνται με την έγκριση του Διοικητικού Συμ¬ 
βουλίου του Νομικού Προσώπου. 

11. Η σύνταξη διαιτολογίων σε συνεργασία με τον Παι¬ 
δίατρο. 


12. Η συνεργασία με τις υπηρεσίες του Δήμου για τη 
συμμετοχή του Νομικού Προσώπου σε προγράμματα της 
Ευρωπαϊκής Ένωσης. 

13. Ο έλεγχος και η θεώρηση όλων των καταστάσεων 
πληρωμής του προσωπικού, των χρηματικών ενταλμάτων 
και λοιπών παραστατικών πριν υπογραφούν από τον πρό¬ 
εδρο. 

14. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

15. Η μεταβίβαση κάθε νομικού θέματος στην Νομική 
Υπηρεσία της Κοινότητας καθώς και των τεχνικών θεμά¬ 
των στην Διεύθυνση Τεχνικών Υπηρεσιών της Κοινότη¬ 
τας. 

16. Συνυπογράφει με τον Προϊστάμενο του Διοικητικού 
-Οικονομικούτις απαραίτητες επιταγέςτου Νομικού Προ¬ 
σώπου 

17. Σε περίπτωση απουσίας του, αναπληρώνεται, σύμ¬ 
φωνα με τις κείμενες διατάξεις. 

18. Μέριμνα για την εκτέλεση των αποφάσεων του Διοι¬ 
κητικού Συμβουλίου. 

19. Τηρείτο βιβλία παρατηρήσεωντου Διοικητικού Συμ¬ 
βουλίου. 

β. ΠΡΟΪΣΤΑΜΕΝΟΙ ΤΜΗΜΑΤΩΝ 

Καθήκοντα 

Προϊστάμενος Βρεφονηπιακών -Νηπιακών Τμημάτων 

1. Είναι υπεύθυνοι για την εύρυθμη λειτουργία του Παι¬ 
δικού Σταθμού και την τήρηση του εκπαιδευτικού προ¬ 
γράμματος του κανονισμού λειτουργίας και την εκτέλεση 
των αποφάσεων του Διοικητικού Συμβουλίου. 

2. Φροντίζει για την εσωτερική τάξη και εύρυθμη λει¬ 
τουργία του Σταθμού αναφέροντας στη Διεύθυνση τυχόν 
δυσκολίες, παραβάσεις και προβλήματα. 

3. Προΐστανται όλων των υπαλλήλων του Παιδικού 
Σταθμού, εποπτεύει γα τη σωστή εκτέλεση των καθηκό¬ 
ντων τους, συντονίζει το έργο τους ανάλογα με τις ανά¬ 
γκες που ανακύπτουν κάθε φορά και ενημερώνει τη Διεύ¬ 
θυνση για όλα τα θέματα που έχουν σχέση με το Σταθμό. 

4. Συγκαλείτο προσωπικό του Σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του Σταθμού και 
όποτε κριθεί αναγκαίο. 

5. Συγκαλούν συγκέντρωση γονέων τουλάχιστον μία 
φορά το χρόνο, ύστερα από απόφαση Διοικητικού Συμ¬ 
βουλίου. Στη συγκέντρωση παρευρίσκονται, εκτός από 
τον ίδιο, η Διευθύντρια, ο Πρόεδρος και τα μέλη του Διοι¬ 
κητικού Συμβουλίου και το παιδαγωγικό προσωπικό. Σκο¬ 
πός της συγκέντρωσης είναι η ενημέρωση των γονέων για 
ζητήματα που αφορούν τα παιδιά και τη λειτουργία του 
Σταθμού. 

6. Επιμελείται για τον εφοδιασμό του Σταθμού με τα 
αναγκαία είδη ψυχαγωγίας, εκπαιδευτική ύλη, καθώς και 
για την καλή φύλαξη και διάθεση αυτών. 

7. Ενημερώνει τη Διεύθυνση για την διαγραφή των παι¬ 
διών. 

8. Κρατά τα κλειδιά του Σταθμού. 

9. Είναι υπεύθυνη για την τήρηση των παρακάτω βι¬ 
βλίων: 

α.) Βιβλίο παρουσίας προσωπικού 

β) Βιβλίο διδαχθείσης ύλης που καταχωρεί και υπογρά¬ 
φει καθημερινά, το παιδαγωγικό προσωπικό. 

γ) Βιβλίο παρουσίας παιδιών. 

2. Παιδαγωγών 

1. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολούν τα παιδιά σύμφωνα με το ήμερή- 

σιο πρόγραμμα απασχόλησης και προσφέρουν σ’ αυτά 
με υπομονή και στοργή όλες τις δυνατότητες για να ανα¬ 
πτύξουν την προσωπικότητά τους, επιδιώκοντας συνε¬ 
χώς να δημιουργήσουν σ’ αυτά ικανότητα συγκέντρω¬ 
σης, αυτενέργειας, εμπιστοσύνη στον εαυτό τους και τις 
προσωπικές δυνατότητές τους. Σε καμιά περίπτωση και 
για οποιοδήποτε λόγο δεν επιτρέπεται η κακή μεταχείρι¬ 
ση των παιδιών. (εκφοβισμός -σωματική ποινή) 

2. Εισηγούνται στον προϊστάμενο του τμήματος τις ανά¬ 
γκες εφοδιασμού του Σταθμού για την εφαρμογή του 
προγράμματος με τα απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή τους και την καθαριότητά τους, ενθαρρύνοντας 
την αυτοεξυπηρέτησή τους. 

4. Φροντίζουν για τη σωστή οργάνωση και τάξη των αι¬ 
θουσών. 

Παρακολουθούν τη συμπεριφορά των παιδιών και ενη¬ 
μερώνουν τον προϊστάμενο για κάθε ύποπτο σχετικά με 
την υγεία των παιδιών περιστατικό ή οποιοδήποτε άλλο 
θέμα. 

5. Τηρούν το βιβλίο παρουσίας των παιδιών και ενημε¬ 
ρώνουν τον προϊστάμενο στις περιπτώσεις απουσίας 
τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα δι¬ 
δασκαλίας καιτο εκπαιδευτικό υλικό που τους έχει διατεθεί. 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του Σταθμού. 

10. Είναι υπεύθυνοι για την παραλαβή των παιδιών από 
τους γονείς και την παράδοση των σ’ αυτούς ή κηδεμόνες 
τους στην είσοδο του Σταθμού. 

11. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον προϊστάμενο ή τον 
Διευθυντή του Νομικού Προσώπου 

3. Βοηθοί παιδαγωγού ή βρεφονηπιοκόμου 

Βοηθούν το παιδαγωγικό προσωπικό σε όλα τα καθή- 

κοντά του και εκτελούν τις οδηγίες που παίρνουν από αυ¬ 
τό. 

Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον προϊστάμε¬ 
νο του Σταθμού για βοήθεια και υποστήριξη. 

Επιλαμβάνονται της σωματικής καθαριότητας των νη¬ 
πίων ή των βρεφών. 

4. Μαγείρισσα ή Μάγειρας 

1. Είναι υπεύθυνος /η για το μαγειρείο και την επιμελη¬ 
μένη και έγκαιρη παρασκευήτου φαγητού σύμφωνα μετο 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού, εισηγούμενος / η κάθε σχετικό μέτρο. 

2. Παραλαμβάνει καθημερινά από τον υπάλληλο Διοι¬ 
κητικού -Λογιστικού βάσει υπηρεσιακού σημειώματος την 
αναγκαία ποσότητα υλικών για το ημερήσιο φαγητό με 
βάση το διαιτολόγιο και υπογράφει το σχετικό δελτίο. 

3. Φροντίζει για το σερβίρισμα του προγεύματος και του 
μεσημεριανού φαγητού 

4. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργίας 
τους, ευθυνόμενος /η για κάθε απώλεια ή αδικαιολόγητη 
καταστροφή. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 


τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

6. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

7. Εκτελεί κάθε άλλη εργασία που του ανατίθεται από 
τον προϊστάμενο. 

5. Βοηθός Μαγειρείου ή Μαγείρισσας ή Τραπεζοκόμος 

Φροντίζει τη διανομή του φαγητού, βοηθά το παιδαγω¬ 
γικό προσωπικό στη διανομή του φαγητού στα παιδιά και 
φροντίζει για τη συγκέντρωση των ειδών εστίασης μετά 
το τέλος του. Επίσης βοηθά τον μάγειρα ή την μαγείρισ¬ 
σα στη προετοιμασία του φαγητού. 

6. Προσωπικό καθαριότητας - βοηθητικών εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού. 

2. Είναι αποκλειστικά υπόλογοι για τον γενικό ιματισμό 
του Σταθμού που παραλαμβάνουν από τον υπάλληλο του 
κλάδου Διοικητικού -Λογιστικού, εκτός από εκείνου που 
χρησιμοποιείται από κάποιο υπάλληλο των κλάδων Βρε- 
φονηπιοκομίας ή Νηπιαγωγών (προσωρινός ) και οφεί¬ 
λουν να μεριμνούν για την καλή συντήρηση, καθαριότητα 
και φύλαξη αυτού στον κατάλληλο χώρο, ευθυνόμενοι για 
την κάθε απώλεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή φαγητού, παρευρίσκονται 
δε στο χώρο τραπεζαρίας και βοηθούντα παιδιά καθ’ όλη 
τη διάρκεια του. 

5. Φροντίζουν μετά το τέλος του φαγητού, για την συ¬ 
γκέντρωση και μεταφορά στο χώρο του μαγειρείου των 
ειδών εστίασης. 

6. Βοηθούν εφόσον παρίσταται ανάγκη, στην προετοι¬ 
μασία των παιδιώντου νηπιακού τμήματος για τη μεσημε¬ 
ριανή τους ανάπαυση, καθώς και στην ετοιμασία αυτών 
για την αποχώρησή τους από τον Σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσωπι¬ 
κού μαγειρείου, εκτελούν εκ περιτροπής τα καθήκοντα 
του μαγείρου, μέχρι την πρόσληψη εκτάκτου υπαλλήλου 
προς αναπλήρωσητου κωλυόμενου ή ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος απούσης της βοηθού παιδαγωγού. 

9. Εκτελούν κάθε άλλη εργασία που τους ανατίθενται 
από την Προϊσταμένη σε περίπτωση ανάγκης. 

6. Ο Παιδίατρος 

Ο Παιδίατρος που συμβάλλεται μετο ν. π. με σύμβαση 
έργου έχει τις ακόλουθες υποχρεώσεις: 

α. Εξετάζει κατά διαστήματα και κατ’ ελάχιστο όριο δύο 
(2) φορές το μήνα όλα τα παιδιά του Σταθμού και παρα¬ 
κολουθεί την ανάπτυξή τους. 

β. Παρακολουθεί συνεργαζόμενος με τον Κοινωνικό 
Λειτουργό καιτον Ψυχολόγο την ψυχοσωματική υγεία και 
ανάπτυξη των παιδιών. 

γ. Εισηγείται για τη δυνατότητα επιστροφής στο Σταθ¬ 
μό παιδιού που απούσιασε από σοβαρή ασθένεια με βάση 
το ιατρικό πιστοποιητικό που προσκομίζεται από τους γο¬ 
νείς και την προσωπική του εξέταση. 

δ. Υποδεικνύει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
του Σταθμού. Διατηρεί στο Σταθμό πρόχειρο φαρμακείο 
και για οποιοδήποτε έκτακτο περιστατικό πρέπει να σπεύ¬ 
δει για την παροχή των υπηρεσιών του. 

7. Ο Κοινωνικός Λειτουργός 

Συμβάλλει στην πρόληψη ή αντιμετώπιση προβλημά¬ 
των των παιδιών του Σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί τις κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. Συνεργάζεται με 
τον Παιδίατρο του Σταθμού. 

8. Ο Ψυχολόγος 

Εφόσον υπηρετεί, παρέχει συμβουλευτικές υπηρεσίες 
σε θέματα ψυχολογικής υποστήριξης παιδιών και γονέων 
συνεργαζόμενος στενά με τον παιδίατρο, τον Κοινωνικό 
Λειτουργό και το Παιδαγωγικό προσωπικό. 

Επίσης βοηθά και συμβουλεύει το παιδαγωγικό προσω¬ 
πικό για την καλύτερη απόδοση στην εργασία τους με δια¬ 
λέξεις και ιδιαίτερες συναντήσεις. 

Ο Οδηγός 

Εφόσον υπηρετεί επιλαμβάνεται για την ασφαλή μετα¬ 
φορά των φιλοξενούμενων παιδιών προς και από το Σταθ¬ 
μό τα οποία συνοδεύονται από το παιδαγωγικό προσωπι¬ 
κό. Είναι υπεύθυνος για την καλή συντήρηση και καθα¬ 
ριότητα του αυτοκινήτου του Νομικού Προσώπου και 
οφείλει να τηρεί σχολαστικά τους Κ.Ο.Κ. και τους όρους 
ασφαλούς μεταφοράς των παιδιών. Εκτελεί εξωτερικές 
εργασίες του Νομικού Προσώπου στο μεσοδιάστημα των 
μεταφορών. 

9. Υπάλληλος Διοικητικού - Λογιστικού 

Την Διοικητική και Οικονομική εργασία του Νομικού 
Προσώπου ασκεί ο Διοικητικός Υπάλληλος και εάν δεν 
υπάρχει τα καθήκοντα αυτά τα ασκεί ο Προϊστάμενος 
Βρεφονηπιοκόμων -Νηπιακών τμημάτων σύμφωνα με το 
άρθρο 109 του ν. 1188/1981 όπως ισχύει κάθε φορά. 

Ο ανωτέρω υπάλληλος ασκεί τα ακόλουθα καθήκοντα: 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεσή 
τους καθώς και για την λοιπή ενγένειπεριουσίατου Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κ.λ.π.) 
που προκύπτουν. 

γ) Τηρεί όλα τα βιβλία της διαχείρισης στα οποία κατα¬ 
χωρεί όλες τις από το νόμο απαιτούμενες εγγραφές. 

δ) Η ταμιακή διαχείριση του Νομικού Προσώπου ασκεί¬ 
ται από την ειδική ταμιακή υπηρεσία της Κοινότητας ή την 
αντίστοιχη Δ.Ο.Υ. που ασκεί την διαχείριση της Κοινότη¬ 
τας 

ε) Είναι υπεύθυνος για την τήρηση γενικά των λογαρια¬ 
σμών του Νομικού Προσώπου τη συγκέντρωση των πα¬ 
ραστατικών στοιχείων, όλων των δικαιολογητικών ει¬ 
σπράξεων και πληρωμών έτσι ώστε να είναι ευχερής ο 
έλεγχος των εσόδων και εξόδων σε οποιοδήποτε χρόνο. 

στ) Συνεργάζεται μετον προϊστάμενο του Νομικού Προ¬ 
σώπου για την κατάρτιση του Προϋπολογισμού, του απο¬ 
λογισμού και του ισολογισμού του Νομικού Προσώπου ει- 
σηγούμενος εγκαίρως τυχόν αναμόρφωσή του. 

ζ) Εκτελεί κάθε άλλη εργασία διοίκησης και διαχείρισης 
που του ανατίθεται. 

Άρθρο 19 

Ειδικοί κανόνες για το προσωπικό 

1. Οι ώρες προσέλευσης και αποχώρησης του προσω¬ 
πικού του Νομικού Προσώπου καθορίζονται με απόφαση 
του Διοικητικού Συμβουλίου και είναι ανάλογες με το 


ωράριο εργασίας και τις ώρες λειτουργίας του Σταθμού. 
Ιδιαίτερη μέριμνα λαμβάνεται ώστε τις ώρες αιχμής Λει¬ 
τουργίας του Σταθμού να είναι παρόν το παιδαγωγικό 
προσωπικό. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. Εφόσον συντρέχουν 
ιδιαίτερα σοβαροί προσωπικοί ή υπηρεσιακοί λόγοι, επι¬ 
τρέπεται ολιγόωρη απομάκρυνση του υπαλλήλου, μετά 
από ειδική άδεια του Προϊστάμενου. 

3. Το προσωπικό δικαιούται διατροφής από το ίδιο φα¬ 
γητό που παρασκευάζεται για τα φιλοξενούμενα παιδιά. 
Η διατροφή αυτή δεν θεωρείται έμμεση μισθολογική πα¬ 
ροχή του προσωπικού, αλλά αποβλέπει στην εξυπηρέτη¬ 
ση της ομαλής λειτουργίας του Σταθμού. Κατά συνέπεια 
δεν επιτρέπεται η χορήγηση στο προσωπικό, φαγητού σε 
χρήμα ή σε είδος ή η χωριστή παρασκευή φαγητού για το 
προσωπικό. 

4. Το προσωπικό ανάλογα του αντικειμένου απασχόλη¬ 
σης και κατά την ώρα της εργασίας φέρει την καθορι- 
σθείσα από το Διοικητικό Συμβούλιο μπλούζα εργασίας. 

Άρθρο 20 

Προϋπολογισμός -Διαχείριση -Έργα-Προμήθειες 

1. Ο Προϋπολογισμός εσόδων και εξόδων του Νομικού 
Προσώπου του παρόντος Κανονισμού προσδιορίζει τα 
έσοδα και καθορίζει τα όρια των εξόδων για κάθε οικονο¬ 
μικό έτος, το οποίο αρχίζει την 1η Ιανουάριου και λήγει 
31η Δεκεμβρίου κάθε έτους. 

2. Ο Προϋπολογισμός εγκρίνεται από το Διοικητικό 
Συμβούλιο του Νομικού Προσώπου για τη λήψη της σχε¬ 
τικής απόφασης απαιτείται το Νομικού Προσώπου με 
ανάλογη εφαρμογή όλων των σχετικών με τις εγκρίσεις 
Προϋπολογισμού διατάξεων. 

3. Οι διατάξεις που ισχύουν για την Κοινότητα σχετικά 
με τον Προϋπολογισμό, τον Απολογισμό, Την Ταμειακή 
Υπηρεσία, τα δάνεια, την περιουσία και την εν γένει δια¬ 
χείριση εφαρμόζοντας και στα Νομικού Προσώπου του 
παρόντος Κανονισμού. 

Για τα έργα καιτις μελέτες έργων του Νομικού Προσώ¬ 
που του παρόντος Κανονισμού εφαρμόζονται οι διατά¬ 
ξεις περί έργων και μελετών Ο.Τ.Α. 

4. Οιπρομήθειεςτου Νομικού Προσώπου του παρόντος 
κανονισμού εκτελούνται σύμφωνα με τις κάθε φορά ισχύ- 
ουσες διατάξεις περί προμηθειών Ο.Τ.Α. 

5. Κατά την εκτέλεση του Προϋπολογισμού στη διάρ¬ 
κεια του Οικονομικού έτους το Διοικητικό Συμβούλιο του 
Νομικού Προσώπου έχει ιδιαίτερη υποχρέωση να μερι¬ 
μνά για την κάλυψη των δαπανών που αποσκοπούν στη 
βασική εκπλήρωση του σκοπού του Νομικού Προσώπου 
και ενεργεί την εν γένει διαχείριση με πίστη τήρηση των 
διαδικασιών που προβλέπονται από την ισχύουσα νομο¬ 
θεσία. 

Άρθρο 21 

Κάθε θέμα που αναφέρεται στη λειτουργία του Παιδι¬ 
κού Σταθμού και δεν περιλαμβάνεται στον παρόντα Κα¬ 
νονισμό ρυθμίζεται με απόφαση του Διοικητικού Συμβου¬ 
λίου του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

